Den gamle kirkegård i Łódź

**Den gamle [[kirkegård]] i [[Łódź]]** (polsk *Stary Cmentarz*) ble grunnlagt i 1855 ved Ogrodowa- og Srebrzyńska-gaten. Den er med sine mange storartede arkitektoniske monumenter en av byens vakreste spaserplasser. 

Kirkegården er tredelt i en katolsk (11 ha), evangelisk (9 ha) og ortodoks (1 ha) del. Over 200 graver – kapeller, monumenter, skulpturer – er skrevet inn i severdighetsregisteret. 

Kirkegården er hvileplass for mange fremragende personer som hadde tilknytning til Łódź. Her finnes blant annet mausoleene til fabrikantfamiliene Grohman, Geyer, Kunitzer og Kindermann. Det mest storartede av disse i den evangeliske delen av kirkegården er det neogotiske mausoleet til Karol Scheibler (Scheiblers kapell), som ble reist i årene 1885&ndash;1888 etter tegninger av Edward Lilpop og Józef Dziekoński fra Warszawa. Etter 1945 ble denne delen av kirkegården utsatt for plyndring og ødeleggelser, gravkrypten ble vanhelliget og restene av de døde og kister ble ødelagt. Den katolske delen domineres derimot av neorenessansemausoleet til familien Heinzel (Heinzels kapell), hvor Juliusz Heinzel ble gravlagt som førstemann. Mausoleet ble reist i årene 1899&ndash;1904. I den ortodokse delen av nekropolisen er hovedsakelig russiske soldater og tsarembetsmenn gravlagt. 

Fra 1995 holdes det regelmessig den 1. november pengeinnsamlinger for renoveringen av kirkegårdens severdigheter, etter initiativ av journalisten Wojciech Słodkowski. I løpet av de første åtte årene ble 100 monumenter og gravsteiner restaurert. Słodkowski døde under den 18. pengeinnsamlingen i 2012, han ble da gravlagt på kirkegården. 

## Berømte personer gravlagt på kirkegården
*Ira Aldridge (1807&ndash;1867) – den evangeliske delen
*Ludwik Anstadt (1841&ndash;1902) – den evangeliske delen
*Alfred Biedermann (1866&ndash;1936 – den evangeliske delen
*Robert Biedermann (1836&ndash;1899) – den evangeliske delen
*Zbigniew Bielski (1946&ndash;1998) – den katolske delen
*Bohdan Bejze (1929&ndash;2005) – den katolske delen
*Jan Dylik (1905&ndash;1973) – den katolske delen
*Anna Dylikowa (1912&ndash;2000) – den katolske delen
*Julian Dziedzina (1930&ndash;2007) – den katolske delen
*Gustaw Geyer (1844&ndash;1893) – den evangeliske delen
*Emil Geyer (1848&ndash;1910) – den evangeliske delen 
*Ludwik Geyer (1805&ndash;1869) – den evangeliske delen
*Henryk Grohman (1862&ndash;1939) – den evangeliske delen
*Ludwik Grohman (1826&ndash;1889) – den evangeliske delen
*Juliusz Heinzel (1834&ndash;1895) – den katolske delen
*Konrad Jażdżewski (1908&ndash;1985) – den katolske delen
*Karol Jonscher (1850&ndash;1907) – den evangeliske delen
*Franciszek Kindermann (1837&ndash;1915) – den evangeliske delen
*Leopold Kindermann – den evangeliske delen
*Ernst Leonhardt (1840&ndash;1917) – den evangeliske delen
*Jan Kopałka (1905&ndash;1999) – den katolske delen 
*Wacław Konopka (1881&ndash;1938) – den katolske delen
*Juliusz Kunitzer (1843&ndash;1905) – den evangeliske delen
*Stanisław Łukawski (1912&ndash;2003) – den katolske delen
*Jan Moll (1912&ndash;1990) – den katolske delen
*Leon Niemczyk (1923&ndash;2006) – den katolske delen
*Jan Petersilge (1830&ndash;1905) – den evangeliske delen
*Stefan Pogonowski (1895&ndash;1920) – den katolske delen
*Robert Rembieliński (1894&ndash;1975) – den katolske delen
*Stefan Rogowicz (1891&ndash;1946) – den katolske delen
*Andrzej Rosicki (1814&ndash;1904) – den katolske delen
*Karol Scheibler (1820&ndash;1881) – den evangeliske delen
*Gustaw Schweikert (1860&ndash;1912) – den evangeliske delen
*Robert Schweikert (1865-?) – den evangeliske delen
*Igor Sikirycki (1920&ndash;1985) – den katolske delen
*Wojciech Słodkowski (1951–2012)
*Władysław Strzemiński (1893&ndash;1952) – den katolske delen
*Robert Wergau (1859&ndash;1909) – den katolske delen

## Referanser